Forcadell renuncia a l'acta perquè no vol que «la seva situació sigui un obstacle per a la sobirania del Parlament»\nNo obstant això, l'expresidenta del Parlament assegura que «sigui on sigui continuaré sempre al servei de Catalunya»\nper Redacció divendres, 23 de març 2018 - 08:53h | Actualitzat a 23/03/2018 09:38h\nImatge d'arxiu de l'expresidenta del Parlament, Carme Forcadell. | CatalunyaDiari.cat\nLes diputades d'Esquerra Republicana de Catalunya, Marta Rovira, Carme Forcadell i Dolors Bassa, les quals estan citades aquest matí de divendres al Tribunal Suprem, van anunciar aquest passat dijous, 22 de març, després del ple d'investidura que renunciaven als seus escons.\nAixí doncs, i després de veure com sortia fallida una altra investidura, ja que el candidat a la presidència, Jordi Turull, no va rebre els vots suficients per ser elegit, les diputades no volen «interferir en l'activitat democràtica del Parlament i de no ser un obstacle a la seva sobirania», evitant així que «cap jutge pugui fer xantatge a la voluntat democràtica del poble de Catalunya».\nPer la seva part, l'expresidenta del Parlament, Carme Forcadell, va voler dirigir-se, ahir a última hora de la nit, al poble de Catalunya per explicar el perquè renunciava a la seva acta de diputada.\n«He renunciat a l'acta de diputada perquè no vull que la meva situació personal sigui un obstacle per a la sobirania del Parlament que sempre he protegit i defensat. Sigui on sigui continuaré sempre al servei de Catalunya», escrivia Forcadell a través de Twitter.\nForcadell, Rovira i Bassa, fora del futur Govern\nTanmateix, cal recordar que l'exconsellera d'Afers Socials, Dolors Bassa, ja va renunciar a formar part del futur Govern aquest passat dimecres 21 de març, ja que considera que els seus membres han d'estar «completament lliures» i no immersos en càrregues judicials.\nPer tant, i davant d'aquesta decisió d'última hora de les diputades, tot fa pensar que Carme Forcadell i Marta Rovira tampoc entrarà en el futur executiu encara que el Suprem decidís no empresonar-les.\nTanmateix, cal recordar que el seu company de partit Raül Romeva, que es troba en la mateixa situació, reté l'acta de diputat, de la mateixa manera que ho fan els diputats de Junts per Catalunya, Jordi Turull i Josep Rull, tots ells també citats aquests matí al Suprem, i els quals també coneixen de primera mà què és estar a la presó. I és que, de la mateixa manera que Dolors Bassa i Meritxell Borràs, van passar 32 nits a la presó.\nEls investigats van renunciant a les seves actes\nDe fet, aquesta renúncia de les dirigents republicanes no és un cas aïllat, ja que són diversos els encausats empresonats o amb risc de ser-ho, els quals han anat renunciant, a poc a poc, a la seva acta, com són Jordi Sànchez, Joaquim Forn i Carles Mundó. Així doncs, els únics que la retenen, per ara, són Oriol Junqueras, Raül Romeva, Jordi Turull i Josep Rull.\nATENCIÓ: La inesperada decisió que acaba de prendre Rajoy per la situació a Catalunya\nEMOTIU: Les paraules de Turull a les seves filles abans de marxar cap al Suprem\nCarme Forcadell Parlament de Catalunya Procés Català ERC


Castelló facilita la separació en origen dels residus orgànics i repartirà 12.000 poals marrons per a les cases | Castelló Extra\nCastelló repartirà 12.000 poals marrons per facilitar el reciclatge de residus orgànics a les cases. L’Ajuntament de la capital de la Plana, amb l’objectiu d’incentivar la separació en origen de matèries orgàniques, impulsa l’ús del contenidor marró amb una nova campanya que ha llançat en el Dia Internacional del Reciclatge. Per a dur-la endavant, l’equip d’educació ambiental del consistori visitarà tots els barris de la ciutat durant els mesos vinents perquè el veïnat puga aconseguir el seu poal. A més, la iniciativa també distribuirà contenidors en aquells comerços que ho desitgen.\nEl regidor de Reciclatge i Gestió de Residus, Ignasi Garcia, ha explicat que “el fem orgànic és el que ocupa la major part de la bossa de fem, i, per tant, separar-lo correctament per reciclar-lo i reutilitzar-lo ens permet generar energia o fer compost, ja que amb 100 quilos de matèria orgànica es poden transformar en 30 quilos d’adobament per al camp”. L’edil responsable de la política de reciclatge al municipi també ha destacat que “a Castelló hem duplicat les dades de reciclatge gràcies a la consciència ciutadana i al treball que fan els nostres educadors i educadores ambientals, i això és una bona notícia”.\nNo obstant això, segons argumenta Garcia, és necessari passar de l’economia de l”usar i tirar’ al model circular que entén que els residus són matèries primeres, així com seguir implementant polítiques per arribar a l’objectiu europeu de què l’any 2035 sols el 10% dels residus acaben en un abocador.\nAquesta nova iniciativa de repartiment de minipoals per facilitar el reciclatge de restes orgàniques a les llars, forma part de la campanya ‘L’orgànica és un marró de tots’ amb la qual el consistori ha desenvolupat més de 150 accions informatives, tant a peu de carrer com en centres educatius, comerços i hostaleria o associacions de la ciutat.\nAl contenidor d’orgànica s’han de tirar restes d’aliments, pells i corfes, espines de peix i ossos, restes de café i té, paper i cartró brut de menjar, restes de poda, escuradents i taps de suro. En cap cas mocadors, plàstics i llandes, ampolles i pots de vidre ni paper i cartró nets.\nCastelló pulveritza xifres de reciclatge com mai\nLa posada en marxa del contenidor marró l’1 de setembre de 2020, també ha disparat les xifres de la resta de residus. De fet, el reciclatge s’obri pas a Castelló, i és que en 2015 el percentatge de reciclatge respecte al total de residus que genera Castelló era del 7,05%, i en 2021 és quasi el doble amb 13,62%. Un canvi que es nota sobretot a partir del 2019 que era d’un 8,7%, i ara ja se situa en un 13,62%.\nGran part d’aqueix increment es deu, a més de la conscienciació ciutadana i al treball de camp de l’equip municipal d’educadors ambientals, al nombre de contenidors marrons, verds, grocs i blaus que s’han instal·lat en els últims anys a la ciutat. Castelló ha començat aquest 2022 amb quasi els mateixos contenidors de selectiva que de fracció resta. Mentre que en 2015 a penes hi havia 1.445 de recollida selectiva enfront dels 3.990 de resta, actualment ja són més de 3.100 de selectiva enfront dels 3.758 de resta.\nEl major increment es troba en el contenidor groc on van els envasos lleugers. Concretament, la ciutadania de Castelló ha passat de reciclar 1.073 tones en 2015 a recuperar 1.883 en 2021, la qual cosa suposa un increment del 75,51%. Una línia de pujada positiva que també estan experimentant la resta de contenidors de selectiva com el de paper i cartró amb més d’un 43% (2.070 tones en 2015 enfront de 2.964 en 2021); o el de vidre que ha començat el 2022 amb dades rècord amb l’objectiu d’incrementar un 30% la seua recollida en els pròxims tres anys. A més, pel que respecta als ecoparcs Castelló va recuperar 7.100 tones en 2020, mentre que en 2021 són 8.723 les que s’han recuperat, la qual cosa suposa un increment de quasi un 23% en només any.\nCal assenyalar, a més, que actualment l’Ajuntament està treballant en la posada en marxa del Pla Local de Residus (PLR). Un pla estratègic que defineix el full de ruta del reciclatge a la ciutat de Castelló dels pròxims cinc anys. Aquest, consta principalment de 4 eixos temàtics amb 13 línies estratègiques i més de 50 accions per a potenciar la salut ambiental i la sostenibilitat a la ciutat. Tot això basat en el consum responsable, la prevenció i la reutilització; la millora en la gestió de residus; la transparència i sostenibilitat econòmica en la gestió de residus; i en l’educació ambiental. Es tracta de, segons explica Garcia, “instrumentar la planificació estratègica, temporal i econòmica en matèria de residus a Castelló per a fomentar el reciclatge i millorar la sostenibilitat ambiental a la ciutat”.


Finca la Celia La Consulta Torrontes 2011, vi blanc\nSi vols comprar Finca la Celia La Consulta Torrontes 2011, a Uvinum trobaràs els millors preus de Vi blanc La Consulta.\n5,77€ (Preu aproximat)\nNo és possible comprar Finca la Celia La Consulta Torrontes 2011 en aquest moment.\nAvisa'm quan pugui comprar Finca la Celia La Consulta Torrontes 2011.\nDóna'ns el teu email i et notificarem quan puguis comprar Finca la Celia La Consulta Torrontes 2011 en línia.\nFinca La Celia està situada al sud-oest de la província de La Consulta, Argentina. Les seves vinyes estan situats a la Vall d'Uco, als contraforts dels Andes, a una altitud que aconsegueix entre 900 i 1. 100 metres. La història d'aquest celler es remunta a 1880, any en el qual el Sr. Eugenio... llegir complet »\nFitxa tècnica · Finca la Celia La Consulta Torrontes\nFinca la Celia La Consulta Torrontes 2011 (Torrontés)\nFinca La Celia està situada al sud-oest de la província de La Consulta, Argentina. Les seves vinyes estan situats a la Vall d'Uco, als contraforts dels Andes, a una altitud que aconsegueix entre 900 i 1. 100 metres.\nVeure totes les anyades del vi Finca la Celia La Consulta Torrontes\nOpinió destacada sobre Finca la Celia La Consulta Torrontes 2011\nPublicat el 02/03/13 a les 04.59\nLa Consulta Torrontes 2011\nColor daurat pàl·lid, amb reflexos verds. Al nas té intensos aromes a raïm, pètals de rosa, aranja, litxi i altres fruites tropicals. En boca és un vi de gran equilibri, frescor i excel·lent cos.\nMés comentaris sobre Finca la Celia La Consulta Torrontes 2011\nPublicat el 25/02/13 a les 12.31\nColor daurat pàl·lid, amb reflexos verds. Posseeix intensos aromes a raïm, amb suaus aportacions de pètals de rosa, aranja i litxi i altres fruites tropicals. És un vi de gran equilibri, frescor i...\nVeure més opinions sobre Finca la Celia La Consulta Torrontes 2011 »\nCerques relacionades sobre Finca la Celia La Consulta Torrontes 2011


NOVA PLATAFORMA DE DINAMITZACIÓ DELS POLÍGONS INDUSTRIALS – Agència de Desenvolupament del Ripollès\nNOVA PLATAFORMA DE DINAMITZACIÓ DELS POLÍGONS INDUSTRIALS\nPublicat per Comunicacio ADR el 3 de febrer de 2016\nJa està disponible la plataforma virtual de dinamització dels polígons industrials del Ripollès. L’objectiu d’aquesta plataforma virtual és dinamitzar els polígons industrials de la comarca, mitjançant l’atracció de noves activitats i millorant la competitivitat econòmica de les empreses i del territori.\nTambé és una eina de suport als Ajuntaments de la Comarca per tal d’ajudar-los en l’impuls de les seves zones industrials, així com la captació de recursos per a la millora, consolidació i/o creixement del sòl industrial.\nLa plataforma està dirigida a persones emprenedores o empreses interessades en obrir o ampliar el seu negoci al Ripollès, on hi podran trobar la següent informació:\nLa situació sobre google maps de les naus construïdes als polígons industrials, on es diferencien les empreses ja instal·lades i les naus que es troben sense activitat econòmica i la tipologia de negoci que s’hi pot realitzar.\nEl sòl industrial disponible, què es pot construir i quines activitats s’hi poden desenvolupar.\nLes zones industrials pendents de desenvolupar i i el seu planejament.\nTrobareu l’accés a través de l’apartat serveis de la nostra web o bé clicant


D08 – Els requisits d'una col.lecció… (a4) – Recerquesmones.net\nD08 – Els requisits d'una col.lecció… (a4)\nPublicat el 17 Abril, 2020 17 Novembre, 2020 per fmones\nSi ens ajustem a la definició de la paraula “requisit”, veuren que diu que es la condició necessaria per a alguna cosa, i per tant podem : que es requisit per a tenir l’aplicació X, tenir un mobil de determinada capacidad, o que per accedir a un determinat lloc es requisit ser soci o haver adquirit l’entrada. En l’àmbit d’aquest bloc també podem definir aquells parametres o condicions que hauria de tenir una col.lecció :\nEspai i entorn adients : segons el volum de les peces de la col·lecció hi em de dedicar un espai suficient i que, en cap cas, ocupi habitacions de la nostra vida privada o familiar. Si tenim una col·lecció de vehicles, cal al menys tenir una nau on tenir-los protegits, o uns garatges que ens facin la mateixa funció. Normalment una gran majoria de col·leccions ocupen espais, armaris, o classificadors facilment consultables i traslladables.\nL’entorn també dona sentit a la pròpia col·lecció i la vincula amb l’espai col·lectiu proper; dificilment tindríem una col·lecció d’estris de pesca en una ciutat o província de l’interior, a excepció de que estigui vinculada a la nostra pròpia historia o activitat professional.\nSequenciació i ordre : Tots els objectes de la nostra colecció han de tenir un fil conductor que els uneixi i els hi dongui una unitat, un lligam continuat que ens permeti seguir els diferents objectes i afavorir la seva localització.\nCada objecte ha de tenir una vida propia, una història o qualitat al darrera : cada peca de la col.lecció ha de reflexar el qu aporta a la mateixa : si son peces singulars, el detall de cada inscripció, la localització d’on l’hem trobada, …; cada peca es unica i junt amb les altres forma una secuenciació .no hi poden haver peces repetides, llevat d’una significació especial.\nNo pot ser un magatzem : les col.leccions son espais vius, on revisar, cercar noves adquisicions, interessar-se per el propi funcionament…; es una afició per gaudir,no per tenir guardada.\nSempre hi haura una peca que ens falti : sempre es quelcom viu, i el limit nomes el posarem nosaltres; caldra sempre dedicar-hi recursos limitats i presupostats que no afectin la nostra vida familiar.\nCompartir i socialitzar : La col.lecció es quelcompersonal, que no sempre serem capaços de fer compartir amb la familia, però si que s molt asenllable compartir aquesta afició amb altres coleccionistes en dires i trobades, i a la vegada compartir el nostre coneixement, i escoltar el dels demes en aquesta tematica.\nL46 – La muntanya de "Lo Codony"…(K02)\nC21 – Parlem molt de la liquiditat… (I)


Més clar, l’aigua - Codi de Barres\nSegons el diccionari Alcover-Moll el porc (o la truja) és un “mamífer ungulat domèstic, del gènere Sus, que té el cos gros, la pell dura, de color blanc o negrós, coberta de cerres, el morro llarg i mòbil, les orelles grans i tombades, les potes de davant molt curtes, i la coa curta i prima; es considera derivat de l’espècie Sus scrofa o senglar, i es cria per a l’aprofitament de la seva carn, que és molt saborosa”. A Catalunya n’hi ha més de 7,5 milions, concentrats a les comarques d’Osona i de Ponent, connectades per l’eix transversal (o eix dels porcs). A Osona n’hi ha 800.000 però a tots els arriba el seu Sant Martí i se’n sacrifiquen 20.000 cada dia. Com que dels porcs s’aprofita tot la meitat s’exporten a França, Portugal, Itàlia, Corea del Sud i el Japó. “Sobren porcs i falten pageses!”\nLa mescla dels seus excrements i la seva orina amb l’aigua de la neteja de les corts són els purins, que s’usen com a fertilitzants als camps de conreus. Però contenen compostos nitrogenats, especialment nitrats, el problema de contaminació difusa més important a les aigües subterrànies de Catalunya i el principal responsable del mal estat de les seves masses d’aigua. Com que la densitat de porcs és tan alta no hi ha prou terres per abocar els purins i estan saturades, cosa que converteix Osona amb la comarca de Catalunya amb més excedent de nitrogen respecte a les terres agràries disponibles. Els números canten: les 28.400 hectàreas de superfície fertilitzable intesiva produeixen 10 milions de quilograms de nitrogen tot i que només en poden absorvir la meitat. El nitrat queda al sòl però quan plou s’escola fins als aqüífers i d’aquí als pous i a les fonts, afectant també els cursos d’aigua superficial.\nEl Grup de Defensa del Ter, que m’ha facilitat moltes de les dades que surten en aquest article, és una entitat ecologista indispensable que fa anys que es preocupa per la contaminació dels aqüífers i les rieres de la comarca. És per això que cada any publica els resultats de les anàlisis de la qualitat de l’aigua de les fonts osonenques, constatant que més de la meitat estan contaminades pels nitrats. La feina que fan és impagable i les dades empíriques que fan públiques topen amb els interessos de l’anomenada aristocàrnia.\nPer redreçar la situació caldria, sobretot, reduir la cabana porcina i anar cap a un model més sostenible, lluny de les macrogranges que han anat ploriferant amb els anys i multipliquen la població porcina. Segur que apareixeran nous models de tractament millors que els actuals, però ara mateix les plantes de purins no són la solució de re perquè perpetuen el model de producció a l’engròs. El delicat equilibri entre cabana porcina i sostenibilitat ambiental cada cop és més fràgil. La situació s’ha agreujat, especialment després que una ordre ministerial del juny de 2014 fes tancar les plantes de tractament de purins que generaven biogàs.\nEl problema no són els nitrats sinó el model de producció, el capitalisme salvatge que s’afarta com un porc perquè de porc i de senyor se’n ve de mena. No es produeix per menjar sinó per vendre. El sector porcí representa el 3% del PIB de Catalunya (després del turisme és el sector que més hi contribueix) i el 50% del PIB d’Osona.\nA la indústria de la carn n’hi hauria per dir-li el nom del porc perquè s’engreixa a costa del benestar dels animals, la salut de les persones, l’explotació laboral dels seus treballadors i la lletjor dels nostres paisatges. I la Generalitat d’Amunt no ajuda a revertir aquesta situació perquè fomenta la indústria del sector en detriment de la pagesia. També hi ha una manca de control absolut amb la realitat dels purins que són la causa d’aquesta tragèdia mediambiental de dimensions còsmiques.\nCom li passava al Met de Ribes la riuada se’ns emporta. I quan els vilatans contemplen esgarrifats l’escena des de dalt el pont i ens pregunten “com vas?” contestem un “anar fent” que ja no es creuen ni les truites.


18 de octubre de 2021 (13:39 CET)\nPresentació del cartell del Gran Premi Motul de la Comunitat Valenciana\nMoya ha explicat que “per fi el públic tornarà a les grades del Circuit Ricardo Tormo, seguint totes les mesures de seguretat sanitàries, però en un context molt millor. Ens permetrà acollir novament milers de persones aficionades a aquest esperat esdeveniment esportiu amb les grades plenes de vida, amb activitats entorn de les carreres i amb una capacitat enorme per a dinamitzar i donar a conéixer la nostra terra, focus d’atracció internacional perquè és la ‘Comunitat de l’Esport’”.\nEls aficionats que van fer les seues reserves d’entrades a l’estiu tindran l’oportunitat de triar els seus seients des del 18 d’octubre fins al 25 d’octubre. A partir d’aquest dia podran triar el seu seient, però perdran la prioritat d’elecció que tenien.\nPer la seua banda, els aficionats que ja tenen entrades perquè no van tornar les valedores per a 2020, no han de fer cap canvi. Les seues localitats seran vàlides directament amb el número de fila i seient que van triar el seu dia.


L'Observatori del Paisatge presenta Paisatge i Educació a la Pedrera de Barcelona | Notes de premsa | Observatori del Paisatge\nL'Observatori del Paisatge presenta Paisatge i Educació a la Pedrera de Barcelona\n31/05/2011L'acte el va presidir la consellera Irene Rigau que va destacar la importància del coneixement de l'entorn a l'educació\nL'Observatori del Paisatge de Catalunya acaba de publicar el llibre Paisatge i educació, el quart número de la col·lecció "Plecs de Paisatge". El llibre és el resultat del seminari internacional que, amb el mateix títol, va celebrar-se a Barcelona el mes de novembre de 2009 amb la col·laboració del Consell d'Europa, els departaments de Territori i Sostenibilitat i d'Ensenyament de la Generalitat de Catalunya, la xarxa europea RECEP-ENELC i l'Obra Social de CatalunyaCaixa.\nEl llibre es va presentar el passat dijous 26 de maig a la Pedrera de Barcelona en un acte presidit per la consellera d'Ensenyament Irene Rigau i que va comptar amb una vuitantena d'assistents. Rigau va destacar que el coneixement de l'entorn és part essencial de l'educació i que per aconseguir-ho cal educar la mirada i la resta dels sentits en relació amb el paisatge. També van intervenir Marta Lacambra, directora de l'Obra Social de CatalunyaCaixa; Miquel Rafa, director de l'àrea de Territori i Medi Ambient de la institució i Joan Nogué, director de l'Observatori del Paisatge.\nLa publicació és la primera obra amb caràcter interdisciplinari i amb presència d'autors procedents de diferents països, que tracta la temàtica de l'educació en paisatge en l'àmbit europeu i en el marc del Conveni europeu del paisatge. El llibre conté 14 capítols dividits en tres blocs: Paisatge, educació i qualitat de vida; El paisatge a l'escola, i L'educació en paisatge i la seva transmissió a la societat. Es pot demanar a l'Observatori del Paisatge de Catalunya, com la resta de publicacions de la col·lecció, les quals, a més, també es poden consultar al web.


La CUP anulla la roda de premsa dels dimarts per l'"atrocitat" de jutjar Forcadell\nPublicat 26/02/2019 18:11CET\nLa CUP ha anunciat que no far la roda de premsa que pronuncia cada dimarts al Parlament pel judici a l'expresidenta de la Cambra catalana Carme Forcadell al Tribunal Suprem, que han criticat d'"atrocitat".\nEn un comunicat d'aquest dimarts, els cupaires han retret que faci més d'un any que l'expresidenta és en presó preventiva "per haver exercit les seves funcions com a presidenta de la Cambra" catalana.\nAsseguren que l'objecte del judici és "l'exercici dels drets fonamentals, entre ells el de la llibertat d'expressió"; un dret que la CUP afirma que Forcadell va exercir per garantir el debat parlamentari.\nL'expresidenta est sent jutjada al Suprem per haver perms el debat parlamentari de les lleis de 'desconnexió' durant el ple del 6 i 7 de setembre del 2017, malgrat les interlocutries del Tribunal Constitucional que l'instaven a impedir-lo.\nLa CUP assegura que l'Estat continua "desplegant tots els seus aparells repressius per superposar la unitat territorial del Regne d'Espanya a l'exercici d'aquests drets fonamentals".


Un programa afavoreix que minories en risc d’exclusió accedeixin a la universitat - Universitat de Barcelona\nInici > Notícies > Un programa afavoreix que minories en risc d’exclusió accedeixin a la...\nUn programa afavoreix que minories en risc d’exclusió accedeixin a la universitat\nUn dels instituts que enguany ha participat en el programa és el Miquel Tarradell, al barri del Raval de Barcelona. Foto: Ana Jiménez\nL'Institut Miquel Tarradell escolaritza nois i noies de vint nacionalitats. Foto: diari Ara\nEl PSAU treballa perquè la composició de les aules universitàries sigui més ajustada a la realitat del carrer i la societat. Foto: diari Ara\nEn els anys que fa que funciona el projecte, s’ha treballat conjuntament amb tres instituts diferents i gairebé una trentena de mentors han participat en el projecte. Foto: Juanma Ramos\nFa cinc anys que la Universitat de Barcelona va posar en marxa el programa Política Social i Accés a la Universitat (PSAU) amb un objectiu clar: portar alumnes de cultures minoritàries i en risc d’exclusió social a la llavors Facultat de Formació del Professorat —actualment Facultat d’Educació— per enriquir la diversitat de l’alumnat del centre, i perquè arribessin a ser mestres i a incidir, així, en els seus col·lectius d’origen. Tot va començar per un encàrrec que l’aleshores rector Joan Tugores va fer al professor de la Facultat Ignasi Puigdellívol. En aquell moment, el projecte va quedar aparcat, però es va recuperar l’octubre del 2009, amb l’equip deganal d’Albert Batalla. Es va formar una comissió que el va tirar endavant, es va aprovar a la Junta de Facultat el 2010, i l’any 2011 ja es van fer accions concretes als instituts en el marc del PSAU.\nEl PSAU treballa perquè la composició de les aules universitàries sigui més ajustada a la realitat del carrer i la societat. Tal com fa notar Pep Alsina, responsable del programa i vicedegà de la Facultat d’Educació, «si ens aturem un moment a visualitzar les cultures i condicions de les persones que configuren els mons professionals de la nostra societat, ens adonarem, amb relativa facilitat, que no es corresponen amb les cultures i condicions que conformen completament aquesta societat nostra: nouvinguts, grups minoritaris, minories ètniques, discapacitats...». Per això, continua «aquest programa vol eixamplar el ventall de perfils, condicions i cultures dels estudiants universitaris».\nLa Facultat d’Educació disposa d’un equip de professors que, juntament amb el coordinador del programa, treballen per posar en contacte els estudiants de la UB que s’ofereixen a fer de mentors d’una sèrie d’alumnes de secundària proposats des dels mateixos instituts. La participació desinteressada de totes aquestes persones fa possible que el programa es dugui a terme amb èxit. En els anys que fa que funciona, s’ha treballat conjuntament amb tres instituts diferents i gairebé una trentena de mentors han participat en el projecte, la qual cosa ha permès, en molt casos, que els estudiants de secundària que tutoritzaven arribessin a cursar estudis superiors.\nUn exemple d’èxit és el de Maria Gegova, exalumna de l’Institut Miquel Tarradell. D’origen búlgar, va participar en el programa durant el curs 2011-2012. «Em vaig assabentar de l’existència del programa per l’institut; ells van escollir un grup d’estudiants i ens van reunir a tots per presentar-nos els que serien els nostres mentors. Jo em vaig quedar amb la Tània, tot i que, si no recordo malament, ella estudiava Educació Social i jo feia el batxillerat científic. Em va semblar simpàtica i realment em va caure molt bé, sabia que n’aprendria moltes coses. El meu objectiu no era que m’ajudés amb les assignatures del batxillerat, sinó que m’informés sobre com anaven les coses a la universitat». La Tània, això no obstant, va fer molt més. «Per mi va suposar, en certa manera, un canvi radical. Ella em va despertar la meva part més humanitària. Recordo que una vegada em va preguntar si m’agradaria anar a l’Índia a conèixer la realitat del tercer món, i li vaig respondre que seria un dels últims llocs on viatjaria. En canvi, si em fes aquesta pregunta avui, respondria una cosa totalment diferent. Inconscientment, la seva manera de veure el món em va colpir i sempre li ho agrairé».\nUna de les mentores que ha participat enguany en el programa és Marta Lupiáñez, que es va assabentar de l’existència del PSAU mitjançant el Campus Virtual de la UB. Va decidir apuntar-se al programa perquè, des de l’experiència com a monitora d’esplai, sempre s’ha interessat pel treball amb joves, i va pensar que era una bona oportunitat. Segons explica, l’experiència «ha suposat, sobretot, un intercanvi cultural molt ric». «Reps una compensació molt valuosa en forma d’agraïment o de felicitat quan veus els èxits que assoleixen els alumnes». En el seu cas, en el grup on feia de voluntària tenien quatre alumnes de segon de batxillerat. Van buscar informació de graus universitaris i notes de tall, van visitar dues facultats i van buscar quins cicles formatius de grau superior s’oferien i on els podien cursar. Alguns dies feien reforç acadèmic per preparar els exàmens que tenien. «Crec que, essencialment, es tracta de fer que s’adonin que, si tu has arribat a la universitat o a ampliar els estudis, qualsevol altre també ho pot fer», assegura Lupiáñez.\nNo en va, Alsina assegura que «el paper del mentor és cabdal: dóna suport acadèmic als alumnes; però, alhora, apareixen vincles d’altres tipus molt més potents que no pas els acadèmics». «Em refereixo, sobretot, a vincles emocionals —especifica—, i també a un augment de les expectatives; perquè els mentors els encoratgen: “La universitat no és tan lluny! Si jo he pogut, tu també podràs!”. El mentor —o més ben dit, la mentora, perquè quasi tot són noies— no és un germà, ni un pare, ni un professor, ni un col·lega: és una figura d’admiració, exemplar, a qui es pot explicar i preguntar coses que no preguntaries a la resta».


Home » Pernils » El Pernil 5J de Jabugo, un tresor gastronòmic\nL’excel·lència dels Pernils 5J de Jabugo és indiscutible. I avui, t’expliquem per què.\nEl procés de producció d’aquestes peces s’ha mantingut fidel des dels seus orígens, garantint la conservació de la puresa de la raça i l’autenticitat del seu sabor. I és que, els habitants de Jabugo porten segles dedicant-se a l’elaboració de l’autèntic Pernil 100% Ibèric, transmetent de generació en generació, la saviesa adquirida durant anys.\nAquest municipi està situat al parc natural de Sierra de Aracena i Pics d’Aroche (declarat Reserva de la Biosfera Deveses de Sierra Morena per la UNESCO). Els seus camps, denominats Deveses, són un lloc on la flora i fauna creixen en sintonia, però sens dubte, són apreciats perquè en ells creix la gla, el fruit més important per aconseguir el millor Pernil 100% Ibèric.\nEls porcs pasturen per aquesta Devesa durant l’engreix, i l’exercici que realitzaran durant aquest període serà el que permet una major infiltració del greix que aportarà a la peça de pernil, una textura i sabor inigualables.\nHas de saber que els Pernils Cinco Jotas, provenen de porcs 100% ibèrics. Amb una puresa determinada pel seu llibre genealògic, on els progenitors són 100% raça ibèrica. Això et proporciona una Garantia Etiqueta Negra. L’etiquetatge negre certifica el producte com 100% Ibèric de Gla i, sinònim d’excel·lència i qualitat. Només els productes marcats amb aquesta etiqueta poden ser anomenats «pata negra».\nEl procés de criança, com veus, és tradicional, i així ho és també, el d’elaboració.\nEls cellers són naturals, però mantenen una humitat i una temperatura constants, aconseguint una curació lenta i natural. A partir d’aquí, aquest menjar passa per les mans dels diferents mestres fins a aconseguir el tan esperat resultat final.\nGràcies a la seva tècnica, assegurés la correcta maduració de la peça abans de realitzar la salaó, retirant la quantitat exacta de greix per evitar que la peça es dessequi o s’endureixi.\nTambé serà el responsable de marcar els pernils perfilats per facilitar un control de qualitat exhaustiu.\nEl responsable de la salaó\nCada Pernil 100% Ibèric serà enterrat manualment en sal procedent de l’Atlàntic.\nPerò aquesta acció estarà basada en un càlcul perfecte de el pes de la peça, la concentració de sal marina i la quantitat de sal, que determinarà la qualitat de la peça.\nL’encarregat dels assecadors\nSerà l’encarregat de vigilar l’equilibri perfecte entre temperatura i humitat.\nEls assecadors Cinco Jotas estan situats a 650 m. d’altitud, dada que contribueix a la conservació del microclima local de la zona.\nEl Mestre del celler\nSerá habitualment també la persona que realiza el calat de la peça. Aquest ofici requereix d’un gran sentit de l’olfacte, ja que durant la cala del pernil es poden percebre més de 100 olors diferents, que serà necessari distingir per fer un seguiment diari de la peça, fins que arribi a una qualitat excel·lent, i pugui ser oferta a consumidor.\nI és que un plat d’autèntic Pernil Pata Negra pot trigar a elaborar uns 5 anys, si sumem els dos de vida del porc ibèric en el camp, més els dotze mesos de salat i assecat i els tres anys de curació en bodega.\nSens dubte, cal la pena l’espera per gaudir d’aquest plaer que a més és recomanable per a la teva salut. Ja que el seu alt contingut en àcid oleic, ajuda a reduir el colesterol LDL (el perjudicial) i prevé les malalties cardiovasculars.\nSi estàs decidit, recorda que tens disponible un bon Pernil 5J de Jabugo a menys d’un clic. Tot un menjar que no pots deixar de provar!


Frau en la votació per renovar de la direcció de València En Comú\nPodem proposa incorporar 128 mesures al pacte del Botànic\tPodem proposa incorporar 128 mesures al pacte del Botànic\nXavi Castillo i Lalo Kubala parodien Alfonso Rus i Marcos Benavent a la Ciutat de la Justícia\tXavi Castillo i Lalo Kubala parodien Alfonso Rus i Marcos Benavent a la Ciutat de la Justícia\nPuigdemont i Puig es reuniran a València per reclamar l'estat espanyol l’impuls del corredor mediterrani\tPuigdemont i Puig es reuniran a València per reclamar l'estat espanyol l’impuls del corredor mediterrani\nLa destrucció dels incendis de Xàbia i Bolulla des de l'aire\tLa destrucció dels incendis de Xàbia i Bolulla des de l'aire\nEstabilitzat l'incendi de Bolulla després de cremar unes 600 hectàrees\tEstabilitzat l'incendi de Bolulla després de cremar unes 600 hectàrees\nEl PSPV proposa Enrique Soriano per a presidir el Consell Rector de la nova RTVV\tEl PSPV proposa Enrique Soriano per a presidir el Consell Rector de la nova RTVV\nCompromís assegura que les hores duplicades de Religió són "un altre escàndol del PP"\tCompromís assegura que les hores duplicades de Religió són "un altre escàndol del PP"\nUns 90 immigrants arriben a l'illa de Tabarca en tres pasteres\tUns 90 immigrants arriben a l'illa de Tabarca en tres pasteres\nEls bombers encerclen l'incendi de Bolulla\tEls bombers encerclen l'incendi de Bolulla\nEls autobusos des del País Valencià per la Diada\tEls autobusos des del País Valencià per la Diada\nEs van utilitzar telèfons russos i noms falsos per emetre 86 vots concentrats en dues de les candidatures a la coordinadora\nValència en Comú ha denunciat un frau massiu durant el procés telemàtic d’elecció de la meitat de la seva coordinadora. En una auditoria encarregada per la mateixa organització s’ha detectat que 86 dels vots emesos van ser enviats des de números de telèfon russos i comprats al mercat negre. als quals se’ls afegien noms de la borsa d’infermeria de la Junta d’Andalusia.\nEn un comunicat, la coordinadora de València en Comú aclareix que la seva investigació se centra únicament en la presumpta suplantació d’identitats i no pas en els motius que es troben darrere el sabotatge: ‘Aquesta acció pot tindre per fi influir en el resultat del procés o desacreditar-lo tècnicament i políticament. A priori, no podem saber quina de les dues coses és la que pretenien els autors’.\nLa coordinadora es renova per meitats cada dos anys i aquest procés s’havien d’escollir cinc nous membres de la direcció. Després del fracàs en la primera vegada que la votació s’ha fet de manera telemàtica, la formació es planteja repetir el tràmit i fer-lo coincidir amb l’elecció de les juntes de districte.


Pere Gordi pren el relleu de Teresa Pons al capdavant d'Òmnium Mollet - somMollet\nDesprés d'11 anys com a responsable de l'agrupació local, Pons ha decidit fer una passa al costat\nDijous, 26 de maig de 2022 | 10:56h\nTeresa Pons, Clàudia Garcia i Pere Gordi\nL'agrupació molletana d'Òmnium Cultural ha canviat de responsable i a partir d'ara en Pere Gordi substituirà la Teresa Pons al càrrec.\nFa 11 anys que Pons va entrar com a responsable d'Òmnium Cultural a Mollet i en fa un "balanç positiu" de la seva estada. "Hem agafat aquests anys d'efervescència, amb molta lluita i molt treballar, però la recompensa ha sigut grossa", explicava abans de la trobada de socis de dimecres en què es va fer oficial el canvi de responsable.\nFa un any aproximadament que va decidir fer una passa al costat: "Ja estava cansada, no de la lluita, però veus que et falten forces, i vaig proposar-ho a la junta". Amb tot, la Teresa Pons recalcava que està "disposada a tot el que necessiti Òmnium", però afegia que "els joves han d'arreglar aquest garbuix que tenim ara a Catalunya".\nEl seu relleu és el Pere Gordi, qui contava que va coincidir la voluntat de Pons de marxar amb la seva d'implicar-se a Òmnium "per defensar la llengua i la cultura a Mollet".\nAmb l'assumpció del nou càrrec, Gordi deia: "Intentaré tenir una dedicació més activa i, amb el conjunt de les persones que conformen Òmnium a Mollet, intentarem tirar endavant activitats diferents i noves". També hi apuntava: "El que volem des d'Òmnium és defensar la llengua, la cultura i el país. Aquests són els nostres valors i són valors que podem defensar a Mollet perfectament".\nTrobades arreu de la comarca\nAquest relleu era un dels punts a tractar en la trobada de socis d'Òmnium a Mollet, celebrada a La Marineta amb la participació de la Clàudia Garcia Novellón, la presidenta de la delegació comarcal d'Òmnium, qui apuntava que l'acte era "una oportunitat per fer aquest reconeixement a la Teresa Pons".\nD'altra banda, Garcia contava que estan organitzant aquestes trobades arreu del Vallès Oriental com una eina "per conèixer els nous socis, per arribar a nova gent, per explicar tot el que estem fent i per engrescar encara més gent".


Actualitzada 31/07/2020 a les 08:00\nAcabaràs alguna cosa que des de fa temps desitges finalitzar. Potser sigui un projecte de treball que t'ha portat molt de temps i energia. O deixaràs de perseguir una fita personal que ha mantingut a la teva ment preocupada. Amb l'alineació planetària actual, és un bon dia per fer plans per al futur. Fes-te una llista d'objectius i somnis, i allista't per sortir en la seva recerca!\nAmb l'alineació planetària d'aquest dia, el teu cos se sentirà rejovenit i amb energia. Tindràs una gran sensació de pau sobre certes coses del teu passat que necessites alliberar. Perdonaràs a aquells que t'han fet malament i tindràs una sensació d'esperança cap al futur. És un meravellós dia per pensar en gran i dirigir-te cap als teus somnis. Pregunta't: "Què és el que realment, però realment desig de la meva vida?"\nEn aquest dia, la teva ment s'enfocarà en temes de el bé i de mal. Tens un fort sentit de la moralitat i detestes veure corrupció o abús de qualsevol tipus. En aquest moment en el teu treball, certa autoritat està prenent avantatges d'alguns treballadors. Potser t'inspiris per aturar i mirar de corregir algunes d'aquestes coses que funcionen malament.


Control de Plagues Sabadell – Prevenció de legionel·la a Barcelona – Control de Plagues a Barcelona\nControl de Plagues a Barcelona admin 2014-05-14T14:30:53+00:00\nProblemes de plagues?\nTruqueu-nos i un dels nostres experts en control de plagues vindrà immediatament!\nTractaments per al control de plagues 3D (DDD) a Barcelona:\nLes rates i els ratolins són vectors de malalties que devoren el menjar emmagatzemat i poden produir danys en el cablatge elèctric d’una instal•lació, per això cal desenvolupar mètodes per controlar-los. La desratització és el conjunt de tècniques de sanejament que s’utilitzen per al control o per a l’eliminació de rosegadors, incloent-hi rates i ratolins. .\nLa desinsectació és l’actuació que es du a terme per eliminar artròpodes (principalment insectes) que poden provocar danys a les persones, a l’agricultura, a la ramaderia, etc. Aquests són eliminats per mitjans químics, físics o amb l’aplicació de mesures de sanejament. Els insectes més comuns considerats d’interès en salut pública, a Catalunya, i dins de les activitats econòmiques són: l’escarabat, la xinxa de llit, la formiga, la vespa, la mosca domèstica, el mosquit, el morrut roig, l’eruga processionària, la puça i el corc.\nÉs un procés que elimina o inactiva agents patògens com ara bacteris, virus i protozous i impedeix el creixement de microorganismes en fase vegetativa que es troben en objectes inerts. Es realitza sobretot en lavabos i vestidors.\nLa monitorització és el seguiment del nombre d’insectes durant un temps determinat. Així és possible calcular la mida aproximada de la plaga en una instal•lació. Se solen fer servir trampes que atrauen els insectes i hi queden atrapats, això en permet la identificació i el recompte. Segons la manera d’atracció tenim: trampes amb atraients alimentaris, trampes de feromones, trampes de llum ultraviolada (insectocaptors) i trampes de color.\nConsulteu-nos i us atendrem sense compromís.


Ryanair decidirà "d'aquí a dues setmanes" si tanca la base de l'Aeroport de Girona - RÀDIO MARINA 100.3 | RÀDIO MARINA, sempre al teu costat\nRyanair decidirà el destí de la base de l’Aeroport de Girona en les properes dues setmanes. La base de Vilobí d’Onyar va ser la més important de la companyia al sud d’Europa quan Ryanair va començar a operar i podria veure’s abocada al tancament.\nL’aerolínia de baix cost planeja aquests tancaments per l’endarreriment de l’entrega dels avions Boeing 737 Max, l’apujada de costos de combustibles i l’increment dels salaris de la plantilla. Per això, la responsable de recursos humans no ha volgut donar més detalls i s’ha limitat a dir que estan estudiant l’escenari i que la decisió encara no està presa.\nLa responsable d’USO a Girona, Lídia Arasanz, ha dit que durant la reunió de mediació –que ha acabat en desacord- no els han facilitat més informació sobre l’afectació que tindria el tancament però que l’empresa “va deixant anar coses”.\n“Si volen fer un procediment d’acomiadament col·lectiu s’han de regir als procediments que marca la legislació espanyola, no poden funcionar amb amenaces”, ha lamentat. A diferència que les bases canàries –que ja tenen fins i tot anunciada data de tancament per al 8 de gener de 2020-, en el cas de Girona només es planteja el “risc” de tancar-la.\nTanmateix, Arasanz es tem que la base de Vilobí d’Onyar pot tenir el mateix destí que les bases canàries. Fonts sindicals confirmen, a més, que en el darrer comunicat que l’empresa va enviar als treballadors el 9 d’agost insistia que existia “risc potencial” de tancar Girona.\nDe fet, davant d’aquests possibles tancaments i acomiadaments, els sindicats USO i SITCPLA han convocat oficialment ja deu dies de vaga per al setembre per part dels tripulants de cabina. Si no hi ha cap acord abans, seran els dies 1, 2, 6, 8, 13, 15, 20, 22, 27 i 29 de setembre en les tretze bases arreu de l’Estat.


Gent Normal: POPARB - DIVENDRES\nPOPARB - DIVENDRES\nCom cada any l'estiu arriba de la mà del PopArb. Bé, enguany s'han intercanviat dates amb el Faraday però indubtablement són dues dates que ens marquen l'inici dels festivals estiuencs. Per segon any consecutiu la majoria de redactors d'aquest bloc anirem a Arbúcies a veure les bandes que hem anat veient durant tot l'any. I què? El PopArb és molt més que música, és l'encontre no-oficial de molta de la gent que participa i segueix l'escena indie en català. I això és el més divertit de tot plegat, perquè et vas trobant amics en un espai que, malgrat el creixement, segueix movent-se en la intimitat. Avui, demà i dijous parlarem del PopArb. Aquest dimarts repassem el divendres i presentem la nostra llista d'Spotify del festival. Ho teniu tot només amb un click, aquest o el "llegir més" que tenim per aquí sota.\nDiuen que les persones som animals de rutines i quan anem de festival, més. Això últim no ho diu ningú però almenys nosaltres hem complert inconscientment cada any amb el mateix modus operandi al PopArb. Arribar a Arbúcies, buscar aparcament a l'entrada del poble i anar directes a Can Torres per demanar uns entrepans i unes braves que tot sigui dit, tardaran una mitja d'una horeta en arribar a taula. Sí, la velocitat no és la característica més destacable dels -bons, això sí- entrepans d'aquest bar/restaurant d'Arbúcies. I com que sembla que els organitzadors del festival han entès que la primera parada era obligada en aquest local de magnífica terrassa, han posat el primer concert allà, una de les grans novetats d'enguany. Nacho Umbert & La Compañía (20:30 Can Torres), ex Paperhouse i "apadrinat" per un Refree que s'ha ocupat de la producció d'un disc de pop acústic i elegantíssim obrirà el PopArb 2011. Textos poètics i reflexius que serviran d'aperitiu pop abans d'entrar al recinte principal de Can Cassó on actuaran els 4t 1a(Montsoriu - 21:20), una banda de lletres que pequen d'excessiva melositat i una música que sembla destinada a la cerca d'un públic massiu. Mentre el busquen nosaltres ens quedem amb "Doctor" una cançó que sense ser una meravella deixa el pavelló del seu primer disc més amunt del que semblava en un principi.\nOliva Trencada Estrella Damm - 22:00\nUna de les actuacions que no podia faltar en aquest PopArb després que els mallorquins hagin fet un dels indiscutibles discos de l'any. Perleta Negra (Casa Calba, 11) és un treball que recull l'herència poetica dels tres discos anteriors de la banda i al que els mallorquins han afegit un pop més accessible i enganxós. La banda de Francesc Burgos i companyia ha fet un sal endavant que té en aquesta concert al Poparb una de les proves més visibles que estem davant una de les bandes que comença a recollir la feina sembrada durant anys.\nDel surrealisme mallorquí a l'intimisme i les lletres introspectives de Jordi Lanuza i els graciencs Inspira (Montsoriu - 22:40). Amb un segon disc de sobres comentat en aquesta plana, la banda ha agafat un bon lloc a la graella independent del país si ens fixem en una agenda de concerts que aquest estiu els farà passar pel Faraday i el Poparb. Ja fa temps que diem que el panorama estrictament pop en castellà al país està en força mala forma. Serà pels despropòsits de Love Of Lesbian, Dorian o Sidonie? Pel temps que fa que Astrud no fa noves cançons? Per la eclosió del pop fet en català? Ho desconeixem i tampoc ens treu el son, però el fet és que potser fa 5 anys una proposta com la de Gentle Music Men (Estrella Damm -- 23:20) hagués gaudit de més seguiment del que té a dia d'avui a Catalunya. Tot i això, s'ha de valorar el concepte musical d'una banda que cuida fins al més mínim detall cada una de les seves cançons com si d'una peça d'orfebreria es tractés (perdó pel tòpic, de debò).\nI després... doncs després els Manel (Montsoriu -- 00:00), que d'aquests ja sí que no en direm res perquè son el grup més popular del país i qualsevol cosa que en diguem, bona -moltes- o dolenta -alguna- semblaria reiteratiu. Això sí, malgrat tots i cada un dels peròs que es puguin posar a la banda, al cèsar el que és del cèsar, "Benvolgut" és una de les cançons més meravelloses que un servidor ha escoltat mai en llengua catalana. Acabats els salvadors de la pàtria torna la quota underground barcelonina de cada any, són aquelles apostes dels organitzadors que no acostumen a quallar massa amb un públic que majoritàriament ve a veure als Manel. Però vaja, si fa dos anys era el propi Joe Crepúsculo i l'any passat els Tarantula, aquest 2011 serà el torn dels Thelemáticos (Estrella Damm -- 01:10), la banda de Sergio Pérez i dues ex-Sibyl Vane arriba a La Selva repleta de hits surf i pop electrònic amb un disc de debut que va ser una de sorpreses agradables de l'any passat. Entenem i compartim les ganes de la organització de fer un festival més transversal, però la desbanda general que pateixen aquests grups cada any també és per pensar-s'ho.\nMazoni Montsoriu - 01:50\nSi hi ha un concert que ens ha quedat gravat a la retina en els darrers anys de PopArb és el que va fer Jaume Pla i els seus Mazoni fa dos anys. Presentava Eufòria 5 Esperança 0, ens va dir "rates" a tots plegats i va desplegar un show elèctric i molt poderós. El de la Bisbal tocarà a Arbucies com si fos a l'Empordanet i el seu creixement és paral·lel al del festival. La seva presència no està justificada, era obligatòria. Fins que la mort ens separi (Bankrobber, 11) és una nova volta de full que ja hem vist en directe al Palau de la Música però al que a nosaltres ens falta veure la seva part més contundent. Ho farem segur a La Selva.\nAcabats els caps de cartell d'aquest primer dia de festival toca decidir si abandonar el vaixell o quedar-se a donar-ho tot amb el que queda de nit, que no és poc. Els primers uns autèntics desconeguts dins d'una escena en la que ens coneixem tots. Monoculture (Estrella Damm - 02:50) tenen estètica depechemode i utilitzen sintetitzadors per fer el seu pop ballable. Veurem si aconsegueixen que la seva proposta estigui ben entomada per un públic que pot ser que vagi anant de retirada.\nFurguson Obi – 03:45\nFurguson és la viva imatge del que voldríem ser si féssim un viatge en el temps. Seria molt petit, de una desena d'anys, potser menys. Però allà estaríem. Reflectint la ràbia juvenil i l'autenticitat del conjunt d'amics de tota la vida. Kiko Amat sempre parla de quan i com posar l'etiqueta de "seminal". Seminal és tot el que defineix a Furguson, que han capgirat l'escena hardcore de Barcelona amb el seu primer EP. Ara busquen el segon round per acabar de noquejar-nos a tots després de l'estiu. Mentre esperem tindrem un concert d'alegria etílica i pogos a l'Obi, allà on només arriben els bons.\nEscolta la llista d'Spotify dels dos dies de PopArb en aquest link.\nPublicado por JG a les 10:20\nEtiquetes: 4t1a, FURGUSON, inspira, Manel, mazoni, Nacho Umbert y La Compañía, Oliva Trencada, Thelematicos\n¿surf i pop electrònic? ¿Thelemáticos?


La Moneda Social del Bages duplica números durant el 2019 | Ecoxarxa del Bages\n← Dissabte 21 Mercat de l’Estraperlo al barri antic de Manresa\nDimarts 14 presentació de Llunarbori al PI →\nLa Moneda Social del Bages duplica números durant el 2019\nPosted on 30 Desembre 2019 by Ecoxarxa del Bages | 1 comentari\nEsperant un fred que no arriba s’acaba el 2019, novè any de moneda social al Bages, i és doncs moment de fer balanç. Mostrarem algunes xifres que resumeixen i refreden centenars d’intercanvis fets dins l’Ecoxarxa: amb uns altres valors, amb una intenció transformadora i comunitària, arrelada al territori, personal. Coses que són impossibles de quantificar.\n2019, un any de creixement explosiu\nEls nombres indiquen que aquest ha estat, amb diferència, el millor any pel que fa a l’ús de la moneda social al nostre territori. La següent gràfica mostra en columnes blaves el número total d’intercanvis fets els últims tres anys, mentre que la línia vermella conta la suma total d’hores intercanviades cada any.\nDurant el 2019 s’han fet un total de 2707 intercanvis en moneda social. Per a fer-nos una idea, això són una mitjana de 7,4 intercanvis cada dia o 52 intercanvis setmanals. Si ho comparem amb el 2018, hem fet pràcticament el doble d’intercanvis. Si enlloc del nombre d’intercanvis ens fixem amb la quantitat de moneda que ha circulat, trobem nombres molt similars. Un total de 5346 hores intercanviades al llarg del 2019, més del doble que l’any anterior, i una mitjana de 14,6 hores diàries o 102 hores setmanals.\nL’Ecoxarxa del Bages està deixant mica en mica de ser un experiment simpàtic per a convertir-se en un petit exemple de que és possible fer les coses d’una altra manera, radicalment diferent, també en l’àmbit de l’economia.\nCom es reparteixen aquests intercanvis al llarg de l’any?\nObservem en aquesta gràfica que no hi ha excessiva estacionalitat en el moviment de moneda social. Fins i tot els mesos d’estiu, tradicionalment fluixos, fan xifres similars als altres. L’abril és un pic artificial degut al cobrament de la quota de participació d’una hora a tots els comptes actius de l’ecoxarxa. Fora d’això, podem comprovar com l’ús de la moneda social és estable al llarg de l’any, amb més de 200 intercanvis i 400 hores intercanviades cada mes, i no pas lligat a esdeveniments concrets. Això ens diu que realment estem fent servir la moneda social de forma quotidiana.\nEl punt d’intercanvi\nA què es deguda aquesta explosió? Les estadístiques del 2019 dupliquen les de l’any anterior gràcies al projecte iniciat a l’octubre de 2018 i que ha estat funcionant ininterrompudament tot aquest any: El Punt d’Intercanvi, el PI pels amics. Cada dimarts a la tarda el PI ha estat l’espai de trobada i d’intercanvi de productes que l’Ecoxarxa necessitava. El PI ha fet 562 compres i 710 vendes, un total de 1267 intercanvis: vora un 47% del total de l’Ecoxarxa. En hores, el PI ha comprat per valor de 1124 hores i ha venut per valor de 1060 hores, que resulta en un total de 2184 hores intercanviades, un 40% del total de l’Ecoxarxa. Així doncs, és clar: El PI és el responsable de l’augment explosiu de l’ús de la moneda social. Això ha estat possible gràcies a la gran feina de dinamització que han fet les dues persones que hi han estat treballant i a la col·laboració de totes les persones que formem part de l’Ecoxarxa en forma de la quota anual d’una hora. Moltes gràcies!\nFora del PI\nSi filem una mica més prim, però, ens podem preguntar: què queda de l’Ecoxarxa sense el PI? La resposta és que, tot i descomptant el creixement degut directament al Punt d’Intercanvi, l’ecoxarxa també creix! La següent gràfica mostra, per una banda, el nombre d’intercanvis fora del PI (columna blava) i al PI (columna verda), de manera que la suma del blau i el verd és el nombre total d’intercanvis. L’àrea vermella representa la quantitat d’hores intercanviades fora del PI, mentre que la groga són les hores intercanviades amb el PI. Novament la suma de les àrees vermella i groga és el total d’hores intercanviades.\nVeiem que, descomptant el punt d’intercanvi, hi ha hagut gairebé un 40% més d’intercanvis el 2019 que el 2018: de 1038 a 1440. Pel que fa a la quantitat d’hores intercanviades, el canvi és encara més significatiu, i el creixement és de més del 75% fora del PI: de 1772 a 3162. Així doncs, l’ús de la moneda social creix gràcies al PI, però també fora del PI!\nAixò és tot per aquest any. El proper arriba amb reptes encara més importants que l’anterior i amb la il·lusió de crear una cosa transformadora de veritat!\nBon any nou i feliç intercanvi!\nOne response to “La Moneda Social del Bages duplica números durant el 2019”


Esquerra fitxa Pep Simó per a les llistes a Amposta | Aguaita.cat\nEsquerra fitxa Pep Simó per a les llistes a Amposta\nSegons l'alcalde i cap de llista Adam Tompas, Simó és la primera incorporació a una llista "que vol sumar persones de diferents sensibilitats i trajectòries"\nper Redacció, Amposta, 1 de març de 2019 a les 11:02 |\nPep Simó al costat de l'alcalde i cap de llista per Esquerra Republicana d'Amposta, Adam Tomàs. | Cedida\nEsquerra Republicana d'Amposta ha començat a presentar els primers membres que s'incorporaran a la llista electoral per a les pròximes eleccions municipals. La primera incorporació és el periodista Pep Simó.\nNascut a Amposta l'any 1984, Simó és llicenciat en Periodisme, diplomat en Turisme i té un Màster en Màrqueting i Promoció Turística, a més, també s'ha especialitzat en el món del màrqueting digital. Pel que fa a l'àmbit professional ha treballat a empreses com Atrápalo, el Club TR3SC o Turisme de Catalunya, entre d'altres.\nEl nou membre de la candidatura d'Esquerra Republicana va marxar de la seua ciutat per estudiar i des de llavors ha viscut a diverses ciutats com Tarragona, Barcelona, Madrid, Londres o Montpeller on ha compaginat la formació i el treball. No obstant això, fa 3 anys va decidir tornar a viure a Amposta, lloc on ha creat l'agència de comunicació Lo Faro i la marca de roba Del Terreno.\nSimó, ha afirmat que "és el moment de fer un pas endavant després d'anys d'activisme". "Em fa especial il·lusió treballar per al meu poble; formar part d'esta llista és una oportunitat i tinc moltes ganes d'ajudar a fer d'Amposta la ciutat integradora i prospera que tots volem", ha afegit.\nSimó ha viscut la política sempre de molt a prop, ja que és fill de Josep Maria Simó, alcalde socialista de l'Ajuntament d'Amposta entre els anys 1983 i 1987. "Esta serà la meua primera participació en la política institucional, encara que fa anys que formo part de diferents moviments culturals i polítics a la ciutat, com les Festes Alternatives Surt al Castell o el moviment 15-M", ha dit Simó, que també havia simpatitzat amb la CUP.\nPer la seua banda l'alcalde d'Amposta i candidat a la reelecció, Adam Tomàs, ha agraït que Simó se sume al projecte d'Esquerra i ha valorat el fet que el jove haja apostat per fer el salt a la política municipal activa, després d'una rica trajectòria en moviments socials. "Pep és la primera incorporació a una llista que vol sumar persones de diferents sensibilitats i trajectòries", ha acabat dient l'alcaldable.\nEleccions municipals a les Terres de l'Ebre - 2019, Política, Adam Tomàs, llistes, Pep Simó, ERC, Esquerra d'Amposta, eleccions municipals 2019\nRestaurants japonesos a Amposta??\nPer Japonès el 1 de març de 2019 a les 14:13\nS' obriran restaurants japonesos a Amposta si guanyeu les eleccions? És un punt que hauríeu d' incloure al programa electoral.\nPer Manolo el metge el 1 de març de 2019 a les 12:52\nEl camí que hi ha de la CUP a ERC és un sou públic, i deixem de ser anticapitalistes. ERC Amposta no sou originals, això ja ho feia Roig fa 30 anys, de regalar sous a canvi de silenci a les xarxes socials.


Per què no van ser cançons de l'estiu?\nCARLES PEDRAGOSA Músic i compositor de 'jingles', sintonies de programes i publicitat i bandes sonores de pel·lícules com 'Sola contigo'VÍCTOR PARTIDOCantant i compositor del grup Partido i mànager de l'estudi de gravació Aclam RecordsJOANA SERRATCantautora i compositora de bandes sonores per a audiovisuals i passarel·les de modaCARLES MATEUCompositor i productor musical a Tales So. Fa 20 anys que compon i produeix música per al món audiovisual i editorial\nQuatre compositors expliquen els perquès del fracàs o l'èxit de les melodies més enganxoses\nLAURA SANGRÀ Barcelona 12/08/2013 00:34\nSón temes que tenen ritme, alegria i una lletra fàcil. Tot i això, mai els hem ballat ni a la festa major del poble, i això que després de cinc nits d'orquestres, xarangues i discomòbils ja ens atrevim amb tot. El compositor es devia oblidar d'algun ingredient perquè la cosa no rutllés... o potser hi ha un component màgic que, com l'amor, no es busca, es troba.\nHem reunit quatre experts que encara recorden cançons que estaven pensades per ser himnes i no van aconseguir ser-ho, i esbrinar què els va relegar a l'oblit al minut 1. La tasca no ha estat gens fàcil perquè fins i tot ells les havien esborrat de la memòria!\nFa uns anys que en la guerra per ser cançó de l'estiu, als intèrprets i discogràfiques se'ls ha sumat un nou contrincant: les marques de cervesa, uns agents que no volen vendre discos ni fer molts concerts, sinó que busquen "que els consumidors potencials les vinculin a una època, un estiu, uns records, unes emocions... per tant, podríem dir que les cançons de l'estiu, cada cop més són subproductes culturals premeditats que el públic-consumidor accepta com a tals", apunta Carles Pedragosa, músic i compositor. Al seu entendre, la difusió massiva d'una cançó als mitjans de comunicació "dóna molts números perquè s'acabi enganxant", però pot ser per a mal: "La tornada del tema de Love of Lesbian d'Estrella Damm d'aquest any a mi em fa canviar de canal. No m'agrada, però han aconseguit convertir-lo en un cuc a l'orella", confessa Pedragosa.\nEls quatre experts coincideixen a dir que una cançó que aspiri a ser l'himne de l'estiu ha de tenir una lletra "absurda" i "repetitiva", "fàcil de recordar i taral·lejar", una melodia "lluminosa" i una harmonia "simple i digerible". Si, a més a més, té una coreografia, qui la canta està de bon veure i forma part d'una campanya publicitària potent, ja ho té tot per ser recordada com la banda sonora de l'estiu. Després només queda creuar els dits perquè hi ha un "element màgic que escapa a tota raó i que fa que alguna cosa triomfi", revela Carles Mateu.\nCarles Pedragosa, músic i compositor\n1. Cançons que es varen quedar pel camí\nDubudú-dubudú-dubudana. Fa uns 15 anys un programa de TV3 que es deia Bojos pel ball va intentar fer una cançó de l'estiu catalana. Deia alguna cosa així com "dubudú-dubudú-dubudana" i tenia una lletra i una coreografia estupidíssimes. Veure la Nina interpretant el tema i defensant-lo a capa i espasa no tenia preu. Tot i la campanya que es va fer per instaurar-la com a hit de l'estiu, no va durar gaires mesos. A Los micrófonos , de Tata Golosa, l'èxit li va venir com a hipèrbole del mal gust, més que com a cançó. I, finalment, Applejack , de The Triangles. Després de l'èxit de la campanya d'Estrella Damm a Formentera l'any 2009 amb Summercat , van tornar-ho a intentar el 2010 a Menorca amb Applejack , del grup The Triangles. Un tema en què la tornada, "Pa-pa-pa, pa-para-ra, pa...", va funcionar però que aquest estiu ja ha caigut en l'oblit.\n2. Què els faltava?\nEstaven concebudes tan descaradament per ser un hit que no van passar de l'estiu.\nVíctor Partido, cantant, compositor i mànager\n1. Per a mi algunes podrien haver estat cançons de l'estiu, però el gran públic no les va conèixer. Cerca de Shibuya , de La Casa Azul, per exemple. La cançó té un aire eurovisiu i de festa que s'enganxa moltíssim. Té de tot: aires japonesos, tocs dels 70, bases contundents i un toc naïf a la lletra. La vaig gravar a molts amics en casset i tinc constància que va sonar molt i molt en les festes universitàries d'aquell any, el 1999. Super sexy girl , de Fundación Tony Manero, també és interessant. No vull donar peu a un malentès. Aquesta gent va fer un hit en tota regla, però la factoria de Vale Music va perpetrar durant tres anys una àrea privada de caça de cançons de l'estiu, i el tema d'aquesta gent va quedar difós entre tanta oferta.\n2. Els tinc molta estima, però les lletres de Guille Milkyway de La Casa Azul són massa intenses perquè l'oient les pugui recordar. I Fundación Tony Manero no podien lluitar contra tots els oligofrènics de Vale Music.\nJoana Serrat, cantautora i compositora\n1. Si Lo que me gusta del verano , de Papa Topo, hagués tingut el suport d'alguna marca de gelats hauria estat l'èxit de l'estiu. També recordo Lose it , d'Austra. Aquest grup danès em fa moure els peus de seguida amb aquest tema que no va acabar enlloc.\n2. Els faltava una marca comercial o una aposta forta de les seves companyies discogràfiques. En tots dos casos aquestes cançons reunien totes les característiques necessàries per convertir-se en un èxit immediat un cop arribades al gran públic, però no va poder ser.\nCarles Mateu, compositor i productor musical\n1. I want to spend my lifetime loving you , de Marc Anthony i Tina Arena. Just després del triomf de My heart will go on , cantada per Céline Dion per a Titanic , es va intentar repetir la fórmula amb el mateix compositor (James Horner) i el tema I want to spend my lifetime loving you , col·locant-lo a la banda sonora de La màscara del Zorro , amb Anthony Hopkins i Antonio Banderas. Contenia els mateixos elements i característiques, però, malgrat això, va fracassar. Segur que ningú la recorda ja. També recordo Despre tine , d'O-Zone. Un any abans d'aquest tema van treure Dragostea din tei , que va sonar moltíssim a tot arreu i segur que tothom recorda. Són dos temes pràcticament idèntics i, en canvi, el primer va ser un boom i Despre tine no el recorda ningú. El públic sempre decideix.\n2. Tenir totes les característiques necessàries no és sinònim de triomfar. Cada any hi ha centenars de cançons enganxoses i amb ritme que no arriben enlloc.


REOBERTURA. AGENDA. JARDÍ BOTÀNIC DE LA UNIVERSITAT DE VALÉNCIA\nEl dilluns 1 de juny, per fi, el Jardí Botànic de la Universitat de València va torna a estar obert al públic després del confinament per la crisi sanitària. Han estat exactament 79 els dies de tancament en els quals tot el personal ha estat a casa, a excepció d’un xicotet equip de jardiners i jardineres que han realitzat tasques molt concretes per a mantenir el Jardí i el personal necessari per a coordinar-los.\nLes normes per accedir al Jardí a partir del dilluns són les habituals en aquesta fase de la desescalada, així que caldrà portar mascareta, rentar-se les mans amb solució hidroalcohòlica i respectar a l’interior la distància de seguretat respecte als altres visitants. L’aforament estarà limitat a 200 persones simultàniament, i es podrà entrar en grups de fins a 15 persones. L’horari es manté com l’habitual per aquesta època, de 10 a 21 h i de dilluns a diumenge. Temporalment, les sales d’exposicions i els hivernacles estan tancats, i també estan suspeses les activitats didàctiques, culturals i educatives presencials.\nA banda, en aquestes setmanes de confinament el Jardí ha treballat per a oferir un servei molt especial i que també podrà materialitzar-se ara. Donada la delicada situació de determinats col·lectius durant el confinament, el Jardí volgué estar disponible per a aquests quan començaren a permetre’s els passejos i ser un espai segur i enriquidor per a ells. Després d’un acord a què ha arribat la Universitat de València, a través del Vicerectorat d’Igualtat, Diversitat i Sostenibilitat i el Jardí Botànic, amb la Conselleria de Sanitat, a partir de dilluns l’entrada serà gratuïta per a totes les persones amb una discapacitat intel·lectual del 33% o superior, així com les diagnosticades amb Trastorn de l’Espectre Autista, i per a un màxim de dos acompanyants. Per a aquest tipus de visita, caldrà sol·licitar cita prèvia al telèfon 96 315 68 00 (en horari de 10 a 20 h, de dilluns a diumenge). Aquesta mesura es mantindrà, inicialment, mentre dure el procés de desescalada i fins tres mesos després de la finalització d’aquesta. A més a més, els abonaments anuals s'ampliaran 3 mesos per compensar els dies que el Jardí ha estat tancat.\nAl llarg de tot aquest temps separats, el Jardí ha tractat d’estar sempre en connexió amb el públic. Per això, vos hem contat puntualment, a través de les nostres notícies, quin era l’estat dels gats del Jardí, quin treball s’estava desenvolupant telemàticament a les nostres col·leccions i com estaven mantenint-se les plantes, entre altres temes. A més, s’han mantes actives les xarxes socials, s’ha continuat actualitzant la revista de divulgació botànica Espores i s’ha encetat la iniciativa #LesPlantesPelSeuNom i amb l’ajuda dels nostres botànics i botàniques hem ajudat a identificar des de casa les plantes que la gent té al seu voltant. Fins i tot, el 8 d’abril obrírem #UnaFinestraAlBotanic per mostrar la preciosa primavera que esclatava dintre dels corredors del Jardí, i des d’aquell dia, han estat 36 les plantes de què vos hem parlat puntualment de dilluns a divendres. Aquesta finestra, que tanca ja, passa el testimoni a la porta que obri i torna a permetre el so de les petjades que li donen sentit al nostre Botànic.


Viatges Habibi: Tintoreria Dontell\nAhir vam anar amb la família a celebrar l'aniversari de ma mare. Cada any anem a sopar tots plegats i cada any ella busca un lloc per a sorprendre'ns a tots. Ahir ho va aconseguir un cop més i ens va sorprendre i molt, doncs ens va portar a sopar a... una tintoreria!!!\nMés exactament a la Tintoreria Dontell (don't tell) que amaga en el seu interior un restaurant de lo més modernet. Des de fora sembla una tintoreria qualsevol i queda camuflada com un comerç més entre els carrers de l'eixample, però quan piques a l'interfono i et surten a obrir el panorama de dins canvia radicalment. És un d'aquests lloc amb un estil entre modern i kitsch on els colors platejats, daurats i morats predominen per sobre de la resta. La veritat és que el contrast entre la part de tintoreria i l'interior té bastanta gràcia.\nVam sopar força bé, i a més com hi havia mitjes racions tots vam poder fer primer, segon i postre sense quedar-nos super plens. Lo meu estava molt bo, vieires de primer i xai de segon, però el que us recomano molt és el postre... proveu el Núvol!!! Estava deliciós.\nNo vaig pagar jo així que no sé per quan va sortir la cosa, però diriaque no és precisament un lloc baratet.\nC/Aribau 55 (mapa)\nPublicat per Borja Rius a les 19:32\nEtiquetes: Barcelona, Cuina d'autor, Restaurants\nOperació Perelló (capítol 2)\nExposició Ecole des Sables - 12/03/10\nOperació Perelló (capítol 1)


L'eina, implantada en OBSAE fa uns mesos en fase inicial, s'ha millorat substancialment amb la incorporació de nous àmbits d'anàlisis.\nAls indicadors que mostren l'evolució de penetració i ús dels serveis electrònics comuns prestats a ciutadans, a empreses i a les diferents Administracions des de l'Adreça de Tecnologies de la Informació i les Comunicacions (DTIC), s'han afegit els indicadors recollits en els informes sobre situació de les TIC en els diferents àmbits administratius (Administració General de l'Estat, Comunitats Autònomes i Entitats Locals) elaborats per la mateixa Adreça, així com altres indicadors de fonts externes.\nLa presentació gràfica i interactiva facilita l'anàlisi de la informació. S'han afegit nous desglossaments d'indicadors, informes addicionals i la presentació en mapes d'aquells indicadors amb informació territorialitzada. L'eina permet l'exportació de les taules i gràfics diferents formats per a la seva reutilització.\nL'actualització dels indicadors es duu a terme mensual o anualment segons la seva naturalesa.


Els premis de premsa local Carles Rahola, exposats al claustre de la Diputació de Girona - El Gerió Digital\nLa mostra compta amb elements audiovisuals per entendre i admirar millor els treballs premiats\nDivendres, 23 d'abril de 2010 05:00h\nEl president de la Diputació de Girona, Enric Vilert, i el tresorer del Col·legi de Periodistes de Catalunya, Jaume Serra © AG\nEl president de la Diputació de Girona, Enric Vilert, i el tresorer del Col·legi de Periodistes de Catalunya de la demarcació de Girona, Jaume Serra, van inaugurar ahir l’exposició dels Premis de Comunicació Local Carles Rahola. La mostra es pot veure des del 22 d’abril fins al 2 de maig al claustre de la Diputació de Girona, i després recorrerà de manera itinerant diferents localitats gironines. Es tracta d’una mostra interactiva on els visitants podran conèixer de primera mà els projectes guanyadors de la primera convocatòria dels Premis de Comunicació Local Carles Rahola, que reconeixen la tasca de la professió periodística a les comarques gironines i fomenten la creativitat informativa i les iniciatives per difondre, recuperar, gestionar o aplegar informació de tipus periodístic en qualsevol aspecte, format, àmbit i estructura.\nEl president de la Diputació, Enric Vilert, ha destacat el fet que l’exposició sigui itinerant, 'perquè és una manera de traslladar al territori el suport que donem des de la Diputació a la comunicació local'. Segons Vilert, la Diputació 'és plenament conscient de la importància de la informació de proximitat com a element clau de vertebració del territori. Per això —ha explicat—, ja fa anys que treballem per millorar la comunicació amb els ajuntaments, consells comarcals, ens locals i ciutadans, i una manera molt eficient d’aconseguir-ho és a través dels mitjans de comunicació, que són un dels principals transmissors de la informació institucional'. Per la seva banda, Jaume Serra, tresorer del Col·legi de Periodistes de Catalunya de la demarcació de Girona, Jaume Serra, ha explicat que espera que l’exposició serveixi per consolidar els Premis i per fer augmentar el nombre de projectes que s’hi presentaran en la propera edició (a la primera edició s’hi van presentar més de 80 projectes).\nA la inauguració, hi han participat també els autors dels treballs guardonats en les sis categories: el programa de ràdio Hora L, de Ràdio Girona, conduït per Màxim Castillo i Jordi Corominas; Es Pedrís Llarg, revista municipal d’informació i cultura de Begur-Esclanyà, i la revista El Pla de l’Estany, del Consell Comarcal; la sèrie de fotografies 'Accident a l’AP7', de Jordi Ribot, de l’agència Click Art Foto; el programa L’eix de les oportunitats, d’Albert Brosa, produït per Olot Televisió; el projecte 'Nova comunicació local on line', del periodista Carles Pujol; i la sèrie d’articles 'Bombardejos a les comarques gironines', de Roser Reyner, publicats al Diari de Girona.\nPer fer aquesta exposició s’ha tingut present la particularitat de cada mitjà de comunicació, de manera que s’hi pot trobar un panell amb auriculars per escoltar el programa Hora L, de Ràdio Girona, conduït per Màxim Castillo i Jordi Corominas, que es va endur el premi Miquel Diumé al millor treball en ràdio; exemplars de les publicacions Es Pedrís Llarg i El Pla de l'Estany, que van guanyar conjuntament el premi a la millor iniciativa de comunicació institucional; fotografies espectaculars de Jordi Ribot, que va ser guardonat amb el premi de fotoperiodisme; un monitor amb l’emissió del treball informatiu L'eix de les oportunitats, d’Olot Televisió, que es va emportar el guardó al millor treball informatiu en televisió; un ordinador per poder navegar a través del projecte 'Nova comunicació local on line', de Carles Pujol, que va guanyar el premi al millor projecte de comunicació periodística; la sèrie d’articles 'Bombardejos a les comarques gironines', de Roser Reyner, del Diari de Girona, i, finalment, un televisor que retransmet íntegrament la cerimònia d’entrega dels premis, celebrada a l’Auditori de Girona.


La Universitat d’Alacant lidera un projecte per a millorar el cultiu de peixos en mar oberta davant d'episodis climàtics extrems - LOBLANC\nUn dels sectors més afectats per esdeveniments extrems vinculats al canvi climàtic és l’aqüicultura marina. Només al gener del 2020, la borrasca Glòria va provocar pèrdues del 80-90% de la producció aqüícola a la Comunitat Valenciana i la Regió de Múrcia, on es produeixen dos terços de peixos marins a Espanya. En aquest context, naix el projecte GLORIA (Global Change Resilience in Aquaculture) liderat per investigadors de la Universitat d’Alacant amb la finalitat d’avançar en l’establiment de plans de prevenció i gestió de fuites.\nPer a això, l’equip d’experts vol involucrar el sector productor des de l’inici, com també les administracions regionals i les confraries de pescadors, amb l’objectiu de disminuir les pèrdues ocasionades per aquests episodis climàtics extrems, i així mitigar l’impacte socioeconòmic i ambiental que poden ocasionar les fuites. En el cas del sector pesquer, es pretén crear sinergies i involucrar-lo a l’hora de fer les recaptures dels animals escapolits.\nDurant els dotze mesos de duració del projecte GLORIA, fins al novembre del 2021, la UA treballarà en les instal·lacions de cultiu de peixos de la Comunitat Valenciana i la Regió de Múrcia per a millorar la resiliència davant d’un escenari de canvi global, és a dir, millorar la capacitat per a resistir, absorbir, adaptar-se i recuperar-se davant de pertorbacions de l’entorn. Fins ara, la Comunitat Valenciana té autoritzades un total de 12 instal·lacions de producció de peixos en mar oberta, principalment a les províncies d’Alacant i Castelló, i la Regió de Múrcia, 7 instal·lacions. Són les dues comunitats amb més producció d’orada i llobarro, i representen entre les dues pràcticament el 60% de la producció d’aquestes espècies a nivell nacional.\nAmb la col·laboració de la Fundació Biodiversitat, del Ministeri per a la Transició Ecològica i Repte Demogràfic, a través del Programa plenamar, cofinançat pel FEMP (Fons Europeu Marítim i de Pesca), GLORIA planteja entre els objectius que té fomentar la gestió participativa en relació a les fuites de peixos, crear taules de treball a nivell autonòmic i nacional amb representació de les parts implicades: empreses productores, confraries de pescadors, administracions competents i centres d’investigació.\nA més d’augmentar el coneixement científic sobre l’impacte socioeconòmic dels esdeveniments de fuita per a detectar punts crítics i proposar millores en la gestió, els experts identificaran mètodes per a millorar la traçabilitat dels peixos «fugits» que entren en les cadenes de distribució, amb la finalitat d’augmentar la seguretat alimentària dels consumidors.\nD’altra banda, s’aprofundirà en les interaccions ambientals que poden tenir aquests peixos en l’ecosistema marí i l’adaptació d’aquests al medi natural, i es modelitzarà la freqüència, la magnitud i les causes de les fuites per a anticipar futurs escenaris de canvi global.\nFinalment, els investigadors de la UA dissenyaran un pla adaptatiu d’aquests espais que puga ser ajustat a les necessitats i les característiques de cada Comunitat Autònoma i instal·lació, i que mitigue l’impacte socioeconòmic i ambiental de les fuites.\nEl projecte GLORIA (Global Change Resilience in Aquaculture) compta amb un ampli equip d’investigadors de la Universitat d’Alacant. Des del Departament de Ciències de la Mar i Biologia Aplicada participen Kilian Toledo, com a investigador principal, Pablo Sánchez, José Luis Sánchez-Lizaso, Aitor Forcada, Iván Sola, Damián Fernández, Vicent Pardo, Ana Nuevo, Francisca Romero, Juan Manuel Valero i Isabel Abel. I, des del Departament d’Agroquímica i Bioquímica, Frutos Marhuenda, i els investigadors externs David Izquierdo i Pablo Arechavala.\nEl Teatre Chapí dóna la benvinguda a l’estiu amb SINERGIA 3.0.


Calafell congelarà els impostos i taxes de cara al 2022. | Ajuntament de Calafell\nSerà el cinquè any consecutiu que no s'incrementen les taxes\nper Marc Guitart 25/10/2021 09:49h\nL'alcalde de Calafell, Ramon Ferré, va avançar al ple del passat 21 d'octubre que els impostos municipals es congelaran de cara al 2022. Serà el cinquè any consecutiu que la pressió fiscal no augmentarà a Calafell, un escenari que es vol mantenir en els pròxims anys.\nSegons el govern local, una de les claus per això ha estat la municipalització de serveis. «Haver donat múscul a l'empresa municipal CEMSSA ha estat decisiu per contenir la despesa», ha assegurat Ferré.\nEl creixement de CEMSSA\nEl batlle ha recordat que «el preu de les coses puja any rere any, però els ingressos són els mateixos o baixen». Per això s'ha de buscar «un equilibri» per al qual ha estat clau haver municipalitzat serveis com el de neteja viària o recollida de residus.\nL'empresa municipal CEMSSA tenia el 2015 un pressupost de 400.000 euros, amb vint treballadors per gestionar tres serveis. Ara el seu pressupost arriba als set milions d'euros, amb 230 treballadors i onze serveis gestionats. I l'objectiu, segons el govern local, és que aquesta tendència es mantingui de cara al futur.\nÚltima hora Última hora Baix Penedès Última hora Ajuntament de Calafell Última hora Ramon Ferré Última hora Calafell\nEl Baix Penedès trasllada les seves demandes al delegat de la Vegueria del Penedès


La Maison des Courtines Beaune França - Ofertes d'hotels amb els MILLORS DESCOMPTES EN LÍNIA\n40 Rue Spuller, Beaune Centre, Beaune, França, 21200 - Veure al mapa\n"Beautifully converted old house and very tastefully decorate..."\nEstudi doble Privilegi (Privilege Double Studio)\nLa Maison des Courtines, ubicat a Beaune Suburbs, Beaune, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Bourgogne Randonnées, Basilique Collégiale Notre Dame, Musée du Vin de Bourgogne.\nAmb una oferta de serveis hotelers superior i ampla gama d'entreteniment, La Maison des Courtines és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, servei de cangur, habitació familiar, servei de bugaderia, neteja en sec.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com camp de golf (a 3 km) que faran de la vostra estada una experiència inoblidable. Gaudeixi d'incomparable serveis i d'una localització de prestigi a La Maison des Courtines.\nCal que informeu el La Maison des Courtines de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (294) Parelles (195) Viatgers en solitari (15) Famílies amb infants petits (29) Famílies amb infants grans (15) Grups (41)


Club Ciclista Jesús: de febrer 2012\nUn diumenge de sortida amb el grup\nFotos d'un diumenge de sortida amb el grup. Les fotos en qüestió són del Coll de les Bruixes, entre Ulldecona i Godall. Just vam coincidir amb la Cursa de muntanya d'Ulldecona. Gràcies per les fotos.\nPublicat per Club Ciclista Jesús a 21:14 Cap comentari:


Cop a la desescalada: la important vaga que comença avui a Catalunya\nEls treballadors de Nissan inicien una vaga indefinida pel futur incert de les plantes de Barcelona\nEls sindicats i la companyia japonesa es van reunir la setmana passada, però no van arribar a cap tipus d'entesa\nper Redacció / Europa Press dilluns, 4 de maig 2020 - 09:12h\nEls treballadors de Nissan han iniciat una vaga indefinida aquest dilluns. | ACN\nEl comitè d'empresa de Nissan ha iniciat aquest dilluns una vaga indefinida en tots els centres de treball de la província de Barcelona després de no haver-se aconseguit un acord amb la companyia en la reunió de mediació d'aquesta setmana, segons han informat fonts sindicals a Europa Press. Així, la vaga comença quan la companyia preveia posar en marxa la planta amb l'inici de la producció en la línia 2 per a complir amb les comandes de la pick-up de Mercedes-Benz.\nL'aturada dels treballadors coincideix amb la posada en marxa parcial de la producció a la planta de Barcelona, detinguda per la crisi del coronavirus, i s'ha convocat per protestar per la falta d'un pla industrial per als centres en vaga. La representació dels treballadors planteja aquesta vaga «com a resposta a la falta de concreció sobre el futur a curt i mitjà termini» de l'empresa, segons va manifestar el sindicat UGT aquesta mateixa setmana.\nEl futur de les plantes de producció de Barcelona\nEn declaracions a Europa Press aquest diumenge, fonts de l'empresa van lamentar no haver arribat a un acord en la reunió de mediació, i van reiterar que el futur de les plantes que Nissan té a Barcelona es coneixerà abans de l'estiu.\nFins llavors, l'empresa japonesa defensa reprendre l'activitat productiva de manera gradual des d'aquest dilluns, a les sis del matí, quan estava previst que s'iniciés la producció en la línia 2 per tal de complir amb les comandes de la pick-up de Mercedes-Benz.\nBarcelona Economia Vaga Sindicats Àrea Metropolitana de Barcelona Alerta Sanitària Empreses


L'escàndol és absolut: Fiscalia i Generalitat de la manera per empresonar (podrien ser 10 anys) quatre independentistes del Bages - XCatalunya.cat\nL’escàndol és absolut: Fiscalia i Generalitat de la manera per empresonar (podrien ser 10 anys) quatre independentistes del Bages\nQuatre bagencs s’enfronten a penes de fins a 10 anys de presó per uns incidents postsentència davant la Guàrdia Civil\nQuatre joves del Bages s’enfronten a penes de fins a 10 anys de presó per haver participat en una concentració davant de la Guàrdia Civil de Manresa. Els fets es remunten al 16 d’octubre del 2019, en el marc de la Marxa per la Llibertat, quan un grup va llançar objectes a la línia policial que protegia la caserna. La Fiscalia i la Generalitat acusen els joves de desordres públics, atemptat contra l’autoritat, danys i 12 delictes de lesions.\nS’ha creat el grup de suport, ‘Bagencs per la Llibertat’, que reclama a la Generalitat que no participi d’aquesta “farsa” i no es personi en el cas. Denuncien que no hi ha cap prova que impliqui els joves i que l’acusació es basa només en el testimoni policial. El judici, de moment, no té data.\nEl grup de suport ‘Bagencs per la Llibertat’ denuncia que aquest és un nou intent del Govern i la Fiscalia “de criminalitzar el moviment independentista” i, en aquest sentit, lamenta especialment el paper de la Generalitat, que “un cop més, torna a infringir el que s’havien compromès l’any 2015 de no ser acusació en moviments populars”, ha assegurat l’advocada d’Alerta Solidària, Eva Pous.\nEl grup vol ser un suport per als quatre joves, d’entre 20 i 30 anys, i veïns de Navàs, Navarcles, i Sant Vicenç de Castellet. En aquest sentit, la primera acció que duran a terme és la presentació d’una moció a tots els ajuntaments de la comarca per denunciar els fets i donar suport dels encausats.\nEn concret, la Generalitat els demana 2 anys i 3 mesos de presó, i unes multes de més de 6.000 euros de responsabilitat civil col•lectiva, i més de 12.000 euros a cadascun. Per part de la Fiscalia, les penes de presó van dels 7 als 10 anys i mig i, en aquest cas, les multes són de 3.200 euros per a cadascun.\nEl grup de suport denuncia que no hi ha cap prova que incrimini els joves, més enllà del testimoni dels agents policials i uns vídeos penjats a les xarxes socials “que no se sap si estan editats o si corresponen al mateix dia”, afegeix Pous.\nEn la roda de premsa de presentació, que s’ha fet davant de la comissaria dels Mossos d’Esquadra de Manresa, hi havia una trentena de persones donant suport. Entre ells, representants de l’Ajuntament de Manresa, i la delegada del Govern a la Catalunya Central, Rosa Vestit, que ha declinat fer declaracions als mitjans de comunicació, però ha assegurat que traslladarà les reclamacions del grup al Govern.\nTags: Bages, quatre


La monoleguista Carol Tomàs actuarà al Circuit Cafè Teatre d’Ontinyent - TV Digital Ontinyent\n21 September 2021 - 23:36 h\nInici Cultura La monoleguista Carol Tomàs actuarà al Circuit Cafè Teatre d’Ontinyent\nLa monoleguista Carol Tomàs actuarà al Circuit Cafè Teatre d’Ontinyent\nLa monoleguista Carol Tomàs actuarà aquest divendres a les 23:00 hores al pub Irish Kells d’Ontinyent. Es tracta d’una actuació emmarcada al II Circuit Cafè Teatre “Campus Ontinyent-Ociversitari”, una iniciativa impulsada per la Fundació Campus Ontinyent, l’Ajuntament i Caixa Ontinyent, de la que el regidor de Cultura, Àlex Borrell, explicava que “té com a principal objectiu augmentar l’oferta d’oci per als universitaris i potenciar la imatge d’Ontinyent com a ciutat universitària, tot i que els espectacles estan a l’abast de tots i totes, acostant el teatre a la ciutadania fora dels recintes culturals”, destacava.\nCarol Tomàs substitueïx Carol Maldonado, que per motius personals no pot assistir a l’actuació. Carol Tomás és una actriu i monologuista valenciana que porta 5 anys passejant la seua comèdia fresca i propera per tota Espanya. Després de tot aquest temps ha aconseguit ser una de les “Churris del Neng” en el programa de Buenafuente. Es va alçar amb el premi a còmica revelació en l’ultim concurs nacional realitzat en la mítica sala Opera de València. Va participar amb el seu espectacle “No Sense el Meu Gat” en el “Talent Xou” de tele 5 “Tu Si Que Vales” aconseguint les semifinals. Actualment compagina les seues actuacions amb la ràdio, presentant i dirigint el magazine diari “Comikaces”.\nDesprés d’haver acollit també les actuacions de “Carlitos”, Ferran Gadea, Diego Varea, El Nati o Robe Mollà, i amb esta actuació, només quedarà per davant l’actuació del televisiu Eugeni Alemany el proper 4 de maig com a cloenda a la programació del II Circuit Cafè Teatre “Campus Ontinyent-Ociversitari”.


Programació del cicle de cinema 2010 – CETR\nHome » Sin categoría » Programació del cicle de cinema 2010\nProgramació del cicle de cinema 2010\nProjecció i comentari d’una tria de pel·lícules amb aportacions d’interès en l’àmbit de l’espiritualitat, de la qualitat humana i del coneixement de les savieses del món\nLloc: CETR. C/ Rocafort 234 baixos (jardins Montserrat). Barcelona. 93.410.77.07\nSinopsi: Hellen Keller és una nena sorda, cega i muda que viu atrapada dins del seu món. La profesora Sullivan, encarregada de la seva educació, haurà de trencar la bombolla d’incomunicació en la que viu Hellen. Basada en fets reals, la història de Hellen Keller – a més de ser una magnífica història de superació personal- ens mostra l’abisme que separa el món sense paraules i aquell que veiem a través de les paraules. Un film que ens situadavant l’enigma de la naturalesa humana.\nData: 5 de novembre de 2010\nTítol original: Peaceful warrior\nSinopsi: Un jove esportista d’èxit que creu tenir-ho tot en aquesta vida, viu un dalt a baix després de patir un greu accident. El destí li oferirà una segona oportunitat qua n conegui a Sòcrates, un estrany personatge que entra en escena perensenyar-li a viure com un veritable guerrer pacífic.\n(Adaptació de la novel·la de Dan Millman: El camí del guerrer pacífic)\nPresenta: Antoni Carné\nSinopsi: Entre imatges espesctaculars i impactants, “Home” acompanya a l’espectador a través de la història de la vida en el nostre planeta. Alhora que mostra la seva incommensurable bellesa el documental deixa palesa la responsabilitat individual i col·lectivavers la Terra. La pel·lícula que va ser estrenada simultániament als cinemes, a YouTube i en Dvd, aposta pel compromís amb la vida i amb les generacions futures.\nPresenta: Marià Corbí\nTítol original: Àgora\nSinopsi: Segle IV. Egipte sota l’Imperiv Romà, en una època de grans convulsions culturals i socials. El “mónclàssic” queda trasbalsat amb l’avenç del cristianisme. Entre els murs de la biblioteca d’Alexandria, l’astrònoma Hipatia lluita per a mantener viu l’esperit de l’antiguitat, en la confrontació de dos móns, dos models de vida i de pensament.\nData: 26 de novembre de 2010\nSinopsi: La vida al núm. 2 del carrer Eugène Manuel, a París, és fa no fa la vida d’un immoble normal, amb la seva portera i els moviments dels veïns. Però com en la vida mateixa, les aparences enganyen i a través de l’ull de Paloma, la protagonista, ens trobarem amb molts interrogants. Una pel·lícula basada en la novel·la de Muriel Barbery.\nprevious post: Cursos i crèdits\nnext post: CURS 2010 – 2011. RECONEIXEMENTS OFICIALS


Casa Bieltz Sibiu Romania - Ofertes d'hotels amb els MILLORS DESCOMPTES EN LÍNIA\nStrada Nicolae Balcescu, Centre Històric, Sibiu, Romania, 550159 - Veure al mapa\nMés informació sobre Casa Bieltz\nConvenientment situat a Sibiu, Casa Bieltz és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Bieltz ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha àrea de TV/saló compartit.\nL'ambient de Casa Bieltz es reflexa en cada habitació. aire condicionat, calefacció, aparell de televisió, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Casa Bieltz la base perfecta per a gaudir de la seva estada a Sibiu.


L’Empordanet | Excursionistes.cat\nTotes les sortides i activitats\nÀlbum de fotografies\nAlbum de 2021\nÀlbum de 2019\nÀlbum de 2018\nÀlbum de 2017\nÀlbum de 2016\nÀlbum de 2015\nC.U.B. Sense Presses\n12 marzo, 2016 admin\nCol·lectiu d’Usuaris de la Bici SENSE PRESSES\nDissabte, 12 de març de 2016\nExcursió diürna i de tot el dia amb bicicleta de muntanya, organitzada pel Col·lectiu d’Usuaris de la Bici SENSE PRESSES des d’Excursionistes.cat.\nItinerari circular amb sortida i arribada al poble de Flaçà. Ruta molt panoràmica que travessa boscos, camps i paisatges esplèndids, sempre envoltats dels pobles més bonics de l’Empordà medieval. El recorregut combina camins asfaltats amb poc trànsit i pistes de terra en bon estat, tota ella majoritàriament planera, exceptuant algunes petites pujades. En total pedalarem més de 50 km.\nDetall de l’itinerari (principals pobles per on passarem): Flaçà – La Pera – Púbol (castell Gala i Dalí) – Cassà de Pelràs – Planils – Anyells – Monells – Cruïlles – La Bisbal (afores) – Peratallada – Ullastret – Matajudaïca – Casavells – Corçà – Rupià – Foixà – Sant Llorenç de les Arenes i arribada a Flaçà vorejant el Ter.\n* Lloc i hora de sortida: a l’estació de RENFE de Terrassa a les 06:45 hores, el tren sortirà a les 06.54 hores. Baixarem a Barcelona Sagrera/Meridiana i, pel carrer, anirem fins a el Clot per fer el canvi de tren. Arribarem al Flaçà sobre les 09:18 h.\n* Tornada: en tren, des de Flaçà, al llarg de la tarda.\n* Material necessari: bicicleta, casc, esmorzar, aigua i material per a possibles punxades. Ja us informarem sobre la qüestió del dinar. Òbviament, sempre us el podeu portar.\n* Vocals: Carles Comellas, Xavier Garriga, Josep Garriga, Albert Virto i Xavier Oller.\n* Pressupost: Bitllets de tren (Terrassa-Flaçà-Terrassa). Si us ajunteu en grups podeu adquirir un abonament de 10 viatges i us sortirà el viatge més econòmic.\n* És obligatori fer la inscripció (fins el 10 de març) a l’adreça electrònica cub.sensepresses@gmail.com. Abans d’aquesta data es poden tancar les inscripcions si s’arriba a la xifra adient per a un bon desenvolupament de la pedalada. El tancament el posarem al Facebook i Xat de Sense Presses (whatsapp) i si hi ha baixes l’organització les cobrirà amb la llista de reserva. Els menors han d’anar acompanyats d’una persona adulta. Podem limitar el nombre de participants.\nNi els organitzadors, ni l’entitat NO es fan responsables dels accidents o danys que puguin rebre o produir els participants, si bé vetllaran per tal d’evitar-los.\nAquesta excursió NO és cap prova competitiva. La intenció és una pedalada per gaudir de l’Empordanet.\nEntrada anteriorCIMS COMARCALS DE CATALUNYA: Ribera d’EbreEntrada siguienteEl «Puig Ou»\nConsulta aquí el PROGRAMA D’ACTIVITATS DE JUNY!\nMare de Déu del Catllar - Salts de la Ribera del Catllar Canal i Bassa de la central hidroelèctrica de Tregurà\n7:00 amEstació d'autobusos\nEXCURSIÓ A CANILLO (ANDORRA)\n6:40 amCamp de futbol de Terrassa (avinguda de l’Abat Marcet)\nEnllaç a la Federació\nT-Marxa Nòrdica Terrassa\nRuta dels 3 Monestirs\nCentre d'excursionistes de Terrassa\nVOCALIA DE CULTURA\nVOCALIA D’ HISTORIA\nVOCALIA DE MUNTANYA\nVOCALIA DE VETERANS\nVOCALIA DE SENDERS (des de 2008)\nMare de Déu del Catllar – Salts de la Ribera del Catllar Canal i Bassa de la central hidroelèctrica de Tregurà\n5a etapa: CADAQUÉS – L’ALMADRAVA (ROSES)\n4ª etapa: Vallbona de les Monges-Rocallaura_Belltall-Forès (La Ruta del Císter)\nTourdera (2): Gualba – Malgrat de Mar\nANAR AL WIKILOC D’EXCURSIONISTES.CAT


Amics arbres · Arbres amics: Un fong que ataca i mata els plàtans\nUna mala notícia, que pot tenir un final feliç si s´aconsegueixen eliminar totes les espores, cosa francament dificil. Tal vegada el millor sería eliminar el 100% de platans, de manera que les espores que hi pugui haver a la terra no trobin on germinar i desapareixin amb el temps. Esperem que no s´extengui cap a altres localitats aquesta nova malaltía.\nNo conocia este nlog y he de decir que me ha encantado.\nA Calonge han descobert la sopa d'all.\nPer què us penseu que hi ha tantes podes "raretes" als plàtans de Barcelona ?\nEls boscos que conec (Serra de Prades) sembla que es mantinguin per miracle, i això que són Pre-Parc Natural.\nAmuntegament de troncs de ventades diverses, no sols de les de fa dos anys; branques seques de tales indiscriminades, amb el ramatge escampat fins dalt de la muntanya. I suposo que inexistent control de plagues com ara la processonària.\nAccés massiu de quads i motos que descalcen les roques.\nEn fi, un panorama.\nPrimer la grafiòsi dels oms, desprès aquesta malúria dels plàtans. Les alzines també pateixen una malatia que es desenvolupa durant les grans sequeres de què no record el nom (i encara sort que ha plogut aquesta primavera). Els pins pateixen el cuc del pí, supòs que etc. I, evidentment, això s'agreuja perquè la deforestació és sovint ben marcada per les nostres encontrades. Crec que la solució que milloraria realment la salud dels nostres arbres pot ésser no abusar de les esporgades i donar un cop d'ull als arbres que venen de fora perquè no ens porten insectes (tipus morrut vermell de la palmera), fongs o plantes paràsites invasores (de la mena del vesc) d'amagat.


Bibliografía Alcoyana: Si ha nevat\nDesprés d'uns mesos de sequera, reprenc les ressenyes al blog amb una novel·la que m'ha agradat molt. Es tracta de Si ha nevat, de Paco Esteve i Beneito, que va ser guardonada amb el Premi Enric Valor de Novel·la en Valencià 2015 atorgat per la Diputació Provincial d'Alacant.\nL'autor, nascut a Agres el 1979, és llicenciat en Filologia Catalana i en Teoria de la Literatura i Literatura Comparada i ha treballat com a traductor i professor. També és autor d'altra novel·la titulada Qui no fa la festa (2013) i del treball Agres i dolces (2016), un recull de llengua, toponímia i literatura oral al seu poble d'Agres.\nA Si ha nevat, Paco Esteve ens conta les històries de Joan, l'últim nevater de la Mariola, i de la família Puig, propietària del monopoli del comerç de la neu. Les seues històries ens les conta un periodista alcoià, qui entra amb contacte amb Joan quan va a Agres a curar-se una malaltia respiratòria crònica. Però al llarg de les quasi 300 pàgines del llibre, i amb el fil conductor de la vida de Joan i dels Puig, el lector pot endinsar-se en el que va ser la vida a la zona de l'Alcoià i el Comtat durant el final del segle XIX: les Guerres Carlines, els "senyorets", les supersticions, el còlera, la revolució del Petroli a Alcoi, les vagues, el comerç de la neu, el caciquisme...\nEl ventall de personatges que hi apareixen a la història abraça tot tipus d'estrat social, des del noble, qui es lamenta de l'èxit econòmic de la nova burgesia, fins al mateix Joan, un xiquet criat a un mas, qui aprén a ajudar els malalts a través dels remeis tradicionals i la imposició de mans. Però tots ells són desenvolupats de manera que les seues complexes personalitats arriben al lector sense cap tipus de problemes i li transmeten aquella forma de vida a les muntanyes de la Mariola.\nEn resumen, tot un quadre costumista de la vida a les nostres muntanyes, pobles i ciutats de finals del segle XIX, que es barreja amb elements màgics i tradicionals i conformen un relat pausat i de bona lectura.\nEl regal perfecte per a aquest Nadal.\nPublicado por Judith en 11:38\nEtiquetas: Novela, Paco Esteve i Beneito\nEl llibre de cuina del Lolo : historia y recetario a los 30 años del restaurante\nSiguiendo el mismo tema del último post, continuamos con otro libro de cocina, aunque en esta ocasión vamos a hablar de una novedad. Se trat...\nAhir els mitjans de comunicació van anunciar els Premis Crítica Serra d'Or d'aquest any. Per als qui no els coneguen, aquests guard...